cyanic-selkie/wikianc huggingface dataset:
Batería (instrumento)
A batería (en anglés drum kit u drum set) ye un instrumento musical formato por a combinación de cuantos instrumentos de percusión.
En a suya historia han estato muitas as diferents combinacions d'os instrumentos que han formato a batería, pendendo mas que mas d'o estilo musical que se yera fendo. A confeguración que actualment se troba mas estendillata ye a formata por una caixa, un bombo, cuantos tom-toms (a sobén tres u cuatre), un hi-hat, cuantos platiellos (os mas habituals son crash, ride y splash) y atros instrumentos de percusión como caixas chinesas u cencerros. Manimenos a combinación d'os instrumentos y a suya distribución ye a sobén una elección personal de cada musico y puet cambear muito d'una batería t'atra.
Hue en día tamién existen, amás d'as tradicionals baterías acusticas, as baterías electronicas.
Muito a sobén os termins percusión y batería se fan servir como sinonimos, manimenos a percusión puet incluyir tamién atros instrumentos, amás d'a batería, y en una orquesta sinfonica en a sección de percusión s'incluyen toz os instrumentos de percusión.
Caixa
thumb|200px|Caixa de 14″ A caixa (en anglés snare drum) ye o prencipal d'os instrumentos que composan a batería y se sitúa chusto debant d'o musico. Tien o suyo orichen en os grupos musicals militars europeus, habendo-se desembolicau diferents marchas y rudimentos ta batería.
O suyo cuerpo ye formato por cuantas capas de fusta (por un regular entre 6 y 10 capas) u por metal. Ye cubierta por os dos cantos con dos membranas, d'antis mas feitas de piel y actualment feitas de poliester u plastico. A membrana superior ye resistent a os golpes, feita con cuantas capas de material y a sobén de color blanca u grisa. A membrana inferior ye mas lisa y fina, pero tien mas resonancia.
A caixa obtiene o suyo caracteristico sonito a traviés d'un conchunto de cordons, ditos bordons, que trescruzan o casco d'a caixa d'un canto ta l'atro. En tanyer a membrana superior os bordons vibran chunto con a membrana inferior u bordonera, dando-le a la caixa un sonito pareixito a un bomboloneo. Con un solo golpe d'a baqueta sobre a membrana superior se produce a combinación de dos procesos: o golpe d'as baquetas en a dita membrana y o retacule d'os bordons sobre a membrana inferior. Por medio d'un mecanismo especial se puet tamién amortar iste efecto, ya que a vegatas os bordons vibran cuan se tanye atro instrumento con una determinata frecuencia. Ye posible adaptar a tensión d'os bordons, logrando asinas una ampla variedat de sonitos.
As midas mas habituals d'o casco d'a caixa son 14" de diametro y fundarias entre 5" y 6,5". Tamién bi ha caixas mas chicotas con diametros de 8" u 10" (ditas piccolo) y fundarias de dica 3,5", que se fan servir a sobén como instrumento adicional (en anglés side-snare) amás d'a caixa prencipal.
Bombo
O bombo (en anglés Bassdrum) ye o segundo d'os prencipals instrumentos d'una batería. Se composa d'un gran cuerpo feito a sobén de doble capa de fusta, que se refirma en dos patas (retractils ta facilitar o suyo transporte) que se troban en a suya parti debantera. Ta tanyer o bombo s'emplega un pedal, que s'achusta a o bombo con un dispositivo especial. Un batería adreto fa servir o pedal d'o bombo con o suyo pie dreito. Como alternativa a o emplego de dos bombos (doble bombo), existe a posibilidat de fer servir un doble pedal con transmisión mecanica que permite tanyer un solo bombo con os dos piez. left|thumb|210px|Bombo A resonancia d'o bombo en a suya parti debantera s'asocia a sobén con os foratos que se fan en a membrana ta deixar salir a l'aire. O mesmo forato tamién premite ficar microfonos en o bombo ta fer gravacions u amplificar o sonito. Atra forma d'amplificar o sonito d'o bombo son os triggers, que s'emplegan tamién cuan se quiere tanyer mas rapedo, pero sin baixar guaire a intensidat d'o sonito.
D'atra man tamién gosan emplegar-se a vegatas mantas, almadas u dispositivos especials que se fican entre as dos membranas t'amortar o sonito. Istos s'apoyan en a membrana a on que golpea a maza t'amortar o golpe y lograr asinas un sonito mas sordo.
A ormino se montan sobre o mesmo bombo os tom-toms, escusando asinas espacio y evitando a necesidat d'instalar unatro dispositivo especifico ta penchar os toms. Os baterías profesionals gosan personalizar a membrana debantera d'os bombos con o logo u nombre d'o grupo
Tom-Toms u timbals
thumb|Tom base de 14″
Os Tom Toms u simplament toms (tamién ditos a begatas timbals) son instrumentos de percusión con doble membrana (por a parti superior y inferior) con diametros entre as 6 y as 18 pulgadas. Pendendo de como se situen en a batería bi ha dos tipos de toms. Os toms mas chicoz gosan meter-se dencima d'o bombo con un dispositivo especial (en anglés de dicen "rack toms"). D'atra mas os toms grans, toms de base u piso u timbalas (en anglés "floor toms") se sitúan en tierra sobre as suyas propias patas.
Bels baterías, como Phil Collins, prefieren toms sin de resonancia (concert-toms). Istos toms tienen un tono muito mas definito, parellán a os timbals. S'emplegaba muito iste tipo de toms en a decada de 1970.
O numero de toms en una batería pende muito a sobén d'o estilo musical. Asinas mientres que en o pop u en o jazz clasico gosan emplegar-se dos u tres toms, en o jazz rock u heavy metal pueden emplegar-se dica ueito toms diferents. Manimenos o numero de toms siempre ye una elección personal d'o musico seguntes o suyo estilo de tanyer a batería. Una batería estandar gosa levar tres toms, dos chicoz (d'entre 10 y 13 pulgadas) dencima d'o bombo y un tom de piso (entre 14 y 16 pulgadas).
Platiellos
En primeras podemos distinguir entre cinco tipos diferents de platiellos. Seguntes as caracteristicas d'o suyo sonito pueden tener funcions diferents en a batería:
Ride
200px|thumb|Ride [[Zildjian Armand 19"]]
O ride (en anglés ride cymbal) tien por un regular un diametro d'entre 16 y 24 pulgadas y o material de que son feitos puet tener diferents durezas.
En trucar-lo, o ride fa un sonito mas sostenito y brillant que o curto y decayito sonito d'un crash. O diametro mas habitual ta un ride ye de 20", estando manimenos una grandaria estandar entre as 18" y as 22". Os rides mas chicoz y finos gosan tener un sonito mas fosco y brillant, mientres que os rides mas grans responden millor en situacions de mayor volumen.
Hi-hat u charles
thumb|Hi-Hat
O hi-hat u charles ye formato por dos platiellos montatos en una estructura metalica que permite a traviés d'un pedal ubrir u zarrar o dispositivo. Cuan se preta o pedal, o platiello superior (móvil) truca a o platiello inferior (que ye fixo) y en deixar libre o pedal o platiello superior torna a la suya posición inicial. O diametro estandar d'os platos gosa estar arredol d'as 14", estando o plato inferior mas pesato que o superior.
En zarrar o charles con o pedal se produce un sonito relativament suau pareixito a una cabasa. Cuan se tanye con o pedal ubierto o sonito ye muito mas cerenyo y sostenito, se puet variar a fuerza d'o sonito ubrindo u zarrando mas o pedal. Cuan se tanye con o pedal zarrato de tot s'aconsigue un sonito muito mas curto y xuto.
O hi-hat gosa emplegar-se, igual que o ride ta levar un ritmo, podendose tanyer amás diferents feguras ritmicas y accentos sobre él, variando tamién a suya apertura.
En a confeguración estandar o pedal d'o charles se manella con o piet ezquierdo, encara que isto puet variar si o batería ye zurdo. Existe tamién a posibilidat de fixar-lo con una determinata apertura ta poder liberar o piet ezquierdo y emplegar-lo en atro pedal (por eixemplo en un doble bombo).
Crash
O crash (en anglés crash cymbal) con uns platiellos que gosan estar en comparación mas chicoz y delgatos que o ride (entre 13 y 20 pulgadas de gordaria) y que producen una mayor proporción de "rudio blanco". Se fan servir a sobén ta meter accentos y tamién, a vegatas, en os ritmos.
China
thumb|right|250px|Dos platos chineses. Os platiellos chineses (en anglés China cymbal) producen un sonito diferenciado a on que predominan os sonitos en a faixa d'os meyo agudos. Lo fan servir os musicos ta meter efectos u accentos. O sonito que produce ye rapedo, fosco y explosivo. O suyo nombre proviene d'o aspecto parellán a un gong tanto en sonito como en forma.
Son facilment identificables por o suyo canto curvato enta l'exterior, a o contrario d'os platos turcos que praticament no tienen garra curvatura. A suya grandaria varia muito, dende 8″ dica 26″ en bels casos. A suya cupula puet tener forma celindrica u de cono truncato con a base en o cobalto d'a cupula.
Se gosan montar invertidos en un soporte ta platos y se tanyen con as baquetas por un regular en a suya aria de curvatura fendo un sonito caracteristico, no ye guaire habitual tanyer-los en a suya cupula.
Splash y atros
thumb|Un splash de 10″ con soporte de tom O platiello splash (en anglés splash cymbal) ye un platiello comparable en tipo y función a o crash, pero que gosa estar de grandaria mas chicota (alto u baixo entre 6 y 12 pulgadas) y tien un sonito caracteristico: agudo, brillant y de breve durada. Se fa servir ta accentos curtos y que no amenistan d'un sonito alto. Especialment Stewart Copeland y Manu Katché, entre atros, fan servir prou en as suyas composicions ista mena de platiellos.
D'atra man existe una gran variedat de platiellos con tot tipo de formas y disposicions ta enamplar o sonito d'a batería. A creatividat d'os fabricants de platiellos asinas como a variedat de nombres ye prou gran. Tenemos entre muitos atros os "sizzle", os "swish", os "pang" u as campanas.
Midas estandars
As midas mas comuns de platiellos y tambors gosan estar:
Accesorios
thumb|left|200px|Un dispositivo opcional: o doble pedal Existen cuantos dispositivos y accesorios que pueden fer parti d'a batería, asinas amás d'os diferents soportes ta platos y timbals tamién existen pedals especials. O doble pedal por eixemplo se fa servir ta tanyer un solo bombo con os dos piez como si fuese un doble bombo. Tamién existen atros pedals que se pueden achustar ta tanyer atros instrumentos como por eixemplo cencerros.
Tamién fan parti d'os accesorios, mas que mas en baterías que gosan fer chiras de conciertos, as fundas ta o transporte d'os instrumentos. Bi'n ha duras y blandas, sobretot seguntes o tipo de viache y medio de transporte que s'haiga d'emplegar, as primeras ofreixen un mayor grau de protección, pero tamién son mas caras y dificils d'almadazenar.
Os baterías profesionals tamién gosan levar microfonos en os suyos conciertos. Particularment o bombo amenista un microfono especial, ya que produce un sonito d'alta presión y un microfono normal de voz no ye parato ta recullir os sonitos d'un bombo. Amás d'os microfonos cal portiar un sistema de dispositivos que permitan achustar-los a os instrumentos.
En bels estilos musicals u situacions, como os clubs de musica country u as ilesias, os musicos gosan portiar una pantalla de plexiglass ta amortiguar o sonito d'a batería. D'atra man muitos baterías fan servir alfombras ta prevenir que o bombo se pueda eslizar por o suelo en trucar-ie.
Ta estudiar se gosan emplegar una gran variedat d'accesorios. Asinas os metronomos aduyan a levar o ritmo y bels parches especials de goma reducen o sonito d'os tambors y platos a la hora de practicar.
Baquetas
A caixa, os timbals y os platiellos se gosan tanyer con dos palos de feitos por un regular de fusta y ditos baquetas. As baquetas s'agafan con as mans y se fan servir ta trucar dreitament sobre os instrumentos. O bombo se tanye con o piet, fendo servir un u dos pedals que levan una maza u mallet que truca sobre a membrana d'iste. D'atra man o charles tamién se puet ubir y zarrar con un atro pedal que se puet, si ye menester, deixar fixo. En bels estilos musicals como o jazz se fan servir as escobetas (en anglés "brushes"), que no son que baquetas feitas con muitas variellas metalicas ficatas en fundas de nylon. Seguntes a traza d'agafar as baquetas (en angles "grip") se pueden distinguir o agarre tradicional (popularizato por Sanford A. Moeller) u o muderno (popularizato por Ringo Starr) que se divide a la vegata en agarre alemán (con o dorso d'a man entalto, lo que nos permite ganar mayor fuerza en o golpe), francés (con o pulgar entalto, lo que permite fer servir millor a tecnica de didos) u americano (ye una mezcla d'os anteriors).
As caracteristicas d'o sonito y as sensacions fisicas varian prou con o material, a longaria y a gordaria d'as baquetas. Encara que muitas vegatas se gosa asociar un tipo de baqueta con un determinato estilo musical, en zagueras ye decisión de cada musico fer servir un tipo u atro de baqueta.
Membranas
En primeras as membranas d'as baterías se feban de piel natural. Hue en día, por un regular, se fan con una u dos capas de plastico. Se montan en o casco d'os tambors fendo servir uns aros que son por un regular feitos de metal. Os aros varían en función d'o diametro de cada tambor y s'achustan a iste con entre cuatre y doce torniellos, seguntes a suya grandaria. D'ista traza, amás se pueden afinar as membranas, pretando u floixando-las. Existen por un regular dos membranas en cada tambor, a superior sobre a que se truca y a inferior que vibra. Conoixitos fabricants de membranas son Remo, Evans u Aquarian.
Casco
O casco d'o bombo y d'os toms se fa por un regular de fusta. A fusta mas popular en a fabricación de baterías ye l'acirón, ya que ofreixe un sonito calido y equilibrato con tonos graus relativament cerenyos. Manimenos atra fusta muit emplegata tamién hue, mas que mas por o suyo buen comportamiento en os estudios de gravación ye l'abetullo. Atras fustas que tamién se gosan emplegar son o fabo, o chopo, a tillera u o caixico.
Historia
thumb|[[Joe LaBarbera tanyendo a batería]] Decisiva ta l'aparición d'as baterías estió a invención por parti de J. R. Olney d'o primer pedal de bombo en l'anyo 1887. A isto le sigue en 1899 a producción por parti de William F. Ludwig d'os primers productos en serie y as leis "No-Drumming-Laws" (en anglés "leis sin de tambors") en os Estaus Unius. Istas leis prohibiban a os esclavos tanyer os suyos intrumentos tradicionals (mas que mas timbals y tambors que se tanyeban con as mans), feito que fa que a musica ritmica africana prencipie a fer servir instrumentos de percusión europeus y orientals. A primera batería completa apareixió en o mercato en l'anyo 1918 d'a man de Ludwig Drum Corporation.
Como en muitos atros sectors d'a economía, a fabricación de baterías luego s'internacionalizó y globalizó. Dica a decada de 1960, a mayoría de productos proveniban de fabricants americanos (Ludwig y Gretsch), britanicos (Premier) u alemans (Sonor y Trixon).
Manimenos, dende a decada de 1960, prencipió a apareixer una mayor competencia, con pres cada vegata mas competitivos. As baterías mas baratas plegaban dende Chapón, y dimpués dende Taiwan y Corea d'o Sud. Chapón y Corea prencipioron a quitar productos de buena calidat dende a decada de 1970 (con marcas como Tama u Yamaha), fendo una gran competencia a las tradicionals companyías americanas, britanicas y alemanas y sacando-les una buena cuota de mercato.
En a decada de 1980 Taiwan se convirtió en o prencipal proveedor de materials ta as marcas de baterías mas importants d'o mercato internacional. Con a globalización en a decada de 1990 a situación inicial cambeyó de raso, agora totas as marcas precipals pendeban d'os que antis yeran os fabricants de baixo coste (por eixemplo Sonor d'os fabricants chineses).
En os zaguers anyos Brasil ha dentrato en o mercato d'as baterías con a marca RMV que produce baterías con una calidat relativament buena a unos pres prou asequibles.
Baterías electronicas
thumb|right|250px|A batería electronica [[Roland Corporation|Roland Roland V-Stage Series TD-12S V-Drum. En a imachen tamién s'amuestra un pad de tom PD-105 extra, un plato CY-8, un doble pedal Axis Longboard, y un soporte de hi-hat Iron Cobra.]]
Bels baterías fan servir toz os suyos components electronicos. Bi ha dos prencipals trazas d'emplegar baterías de tipo electronico. A primera ye l'uso de triggers en toz os diferents instrumentos que fan parti d'a batería. Istos triggers son pads de goma que se meten en o mesmo puesto a on que se i meterían os tradicionals instrumentos con os suyos parches. Cadagún d'istos contiene un transductor piezoelectrico que transmite un sinyal electrico cuan se truca sobre él. Cada pad s'une con un cordón a un modulo sintetizador que se encargará de reproducir o correspondient sonito d'ixe instrumento. Asinas, si o batería truca sobre o pad que ye designato como a caixa, o modulo sintetizador producirá o sonito d'una caixa. Como o sonito ye feito por un sintetizador, o mosito puet trigar entre un amplo rango de sonitos, como pueden estar os sonitos de cualsiquier tambor u platiello real u tamién sonitos electronicos. Un batería puet incluso fer que o sintetizador produzca sonitos que no son propios d'una batería, como chapadas, chuflitos u cualsiquier atro efecto de sonito.
L'avantalla de tanyer en una batería electronica pura ye que no fa dengún atro sonito que no sía o producito por un amplificador (lo volumen d'o cual puet estar facilment regulato u desenchegato). Isto puet estar important en eventos a on que se deseya que o sonito d'a batería no sía muit cerenyo como puet estar una ilesia u una actuación en un teatro. Amás tamién os baterías que fan servir equipes electronicos pueden practicar sin amolestar a os suyos vecins u companyers de piso. Atra avantalla important ye que as baterías electronicas no han d'estar afinatas ni tampoco no s'han d'instalar microfonos si se quieren gravar. D'atra man, as disavantallas d'as baterías electronicas son que no tienen un rango tonal tan amplo como as baterías acusticas y que os pads y platiellos de plastico u goma no tienen o mesmo tacto ta o musico que los tanye que os parches d'una batería acustica. Asinas por eixemplo una batería electronica de gama baixa tendrá un sonito de caixa, manimenos probablement o pad d'a caixa no incluyirá un sensor ta detectar o golpes en l'aro. Atra disavantalla potencial ye que o batería amenistará un amplificador u sistema parellán ta poder sentir-se en un ensayo.
A segunda traza de tanyer una batería electronica ye fer servir una batería acustica tradicional (con cuerpo de fusta y platiellos metalicos) y meter triggers en toz os diferents tambors y platiellos. Os sensors, igual que en o caso d'a batería purament electronica, s'unen a un modulo sintetizador que reproducirá os sonitos. L'avantalla d'ista batería ye que o musico puet combinar os sonitos tradicionals d'una batería acustica con os peculiars sonitos d'a batería electronica en una mesma actuación.
Función d'a batería
A prencipal función d'una batería en un grupo musical ye construir o ritmo de fundo d'a canción, y chunto con os atros instrumentos ritmicos (o baixo y o teclato) levar o groove (literalment en angles, o "sulco") d'a musica. O batería gosa creyar un pulso fixo, que se repite, mantenendo a velocidat d'a canción constant. Las bases d'o ritmo gosan estar una alternancia entre o sonito grieu d'o bombo y o sonito alto d'a caixa. Antiparti d'ista función basica, a percusión se fa servir tamién ta adornar y destacar as partis importants d'a canción con efectos y modificaciones. Ta isto se fan servir platiellos como os crashes u atros platiellos especials ta creyar efectos y accentuar. Os rudimentos y accentos, en tanyendo en a caixa, contribuyen tamién a destacar partis concretas d'a canción. A vegatas se fan servir tamién istos dos zaguers en os solos de batería, ye alavez cuan iste instrumento pasa a tener un papel protagonista en a canción y a resta son en un segundo plan.
Notación
thumb|550px|Distribución d'os instrumentos d'a batería en un pentagrama. 1) Bombo, 2) Caja, 3) Tom 1, 4) Tom 2,) 5. Timbala, 6) Hi-hat (pedal), 7) Hi-hat (zarrato), 8) Hi-hat (ubierto), 9) Ride y 10) Crash Debito a la gran variedat de trazas de combinar os diferents instrumentos de percusión en una batería, no existe hue en día una notación estandar. Por ixo a vegatas s'incluye chunto con a partitura un diagrama con a explicación d'a distrubución d'os instrumentos (conoixito en anglés como drum key).
Asinas pues bi ha muitas convencions ta escribir as partituras de batería. En cuentas d'a tipica clau se i fa servir a clau de percusión u neutra, ya que como toz os instrumentos de percusión a batería no s'achusta a denguna nota musical. Amás en os instrumentos de metal (como os platiellos) s'emplega una nota con cabeza en forma de "X", mientres que ta os tambors se fa servir a tipica nota con cabeza de forma redonda. Cuan bi ha instrumentos que s'han de tanyer de traza conchunta as suyas notas s'achuntan a vegatas en a partitura. Tamién ye habitual, que os instrumentos que s'han de tanyer con os pies se metan en a parte baixa d'a partitura y con os palos d'as feguras musicals entabaixo, mientres que as partis que s'han de tanyer con as mans se meten en as ringlas mas altas y con os palos d'as feguras entalto. Una excepción a ista regla ye o hi-hat ya que se puet tanyer tanto con os piez como con as mans.
Cada instrumento se representa con una sola nota, ya que o sonito d'un instrumento de batería no se puet fer durar en o tiempo. Os silencios se fan simplament no tanyendo mientres a duración d'iste. De contino se veye un tipico ritmo de batería de ueito notas. Se veiga como se tanye o charles en as ueito corcheas, a caixa en as negras 2 y cuatre (coindindo en notación con as correspondients corcheas d'o charles) y o bombo en as negras 1, 3 y a corchea d'o tiempo 3. Os silencios d'o bombo en os tiempos 2 y 4 indican que no s'ha de tanyer: thumb|center|300px|Un ritmo simple de batería de ueito notas
Analís y aprendizache
L'aprendizache ye estreitament relacionau con a propia estructura d'a batería. A batería ye diferent d'a mayoría d'os atros instrumentos, ya que no se tracta nomás de tanyer con as dos mans, sino tamién con os dos piez. Amás no ye un solo instrumento, sino un conchunto de cuantos instrumentos, que s'han de meter de forma que se pueda acceder a éls de traza rapeda y comoda con mans y pietz. En primeras s'ha d'aprender a tanyer a caixa, ta dimpués pasar a la resta de instrumentos, estando especialment important aprender a combinar correctament o bombo con a caixa. Iste zaguer punto se puet describir como l'adquisición d'una correcta coordinación entre mans y piez y ye una parti important d'o proceso d'aprendizache d'o instrumento. Manimenos, ye o conchunto d'istos dos, as diferents combinacions en a caixa (y tamién en os toms) y o groove completo entre hi-hat, caixa y bombo, lo que fa a base d'un grupo de musica.
L'aprendizache a sobén se fa analizando y practicando una pieza musical. En primeras, ye prou important observar o tiempo y a estructura d'a obra. Dimpués s'analiza y aprende a parti de batería, ta dimpués pasar a tanyer chunto a la resta d'instrumentos. Emplegar y escribir partituras facilita muito, mas que mas en grans grupos, una correcta interpretación. Amás siempre ye important tamién tener en primerías conoiximientos chenerals de solfeo y adoptar una correcta posición sobre a batería.
Pedagochía
Se puet aprender a tanyer a batería en muitos conservatorios musicals. Atra traza de aprendizache prou popular son as clases particulars. Amás como un trango mas entabant en l'aprendizache d'a batería se puet estudiar percusión. Por un regular son uns estudios que se pueden cursar nomás en bella escuela superior u instituto privato como o Drummers Focus en Alemanya u o prestichioso Berklee College of Music en os Estaus Unius.
A batería chuga un papel muit important en a educación musical. Se fa servir a sobén t'amostrar a comprensión basica d'o ritmo y o compás en a musica. Debito a la rapeda sensación de exito, o ran de motivación entre os prencipiants ye prou alto. Iste grado de motivación s'ha de refirmar, ya que a complexidat d'o aprendizache aumenta a escape. Asinas o mayestro tien una gran responsabilidat. A traviés d'una motivación correcta a o prencipio de l'aprendizache se consigue que l'alumno contine con intrés l'aprendizache cuan a largo plazo puya a complexidat d'iste. Isto se puet y s'ha d'amillorar a traviés de l'uso d'o instrumento entre un grupo mas gran d'instrumentos como un grupo musical.
Claudette Colbert
Claudette Colbert (nombre artistico d'Émilie Chauchoin), naixita de Saint-Mandé (Val d'o Marne, Francia) o 13 de setiembre de 1903 y muerta en Speightstown (Barbados) o 30 de chulio de 1996, estió una actriz franco-estausunidense.
Premios
L'actriz Claudette Colbert recibió un premio Oscar a la Millor Actriz en 1934 por a suya interpretación en a cinta It Happened One Night, dirichita por Frank Capra.
Crocodile Cafe
The Crocodile anomenato d'antis mas Crocodile Cafe y conoixito popularment como The Croc, ye una sala musical situata en a cantonada d'o numero 2.200 d'a 2ª Avenita y Blanchard Street, en o barrio de Belltown en a ciudat de Seattle, a on que la suya programación ye plena toda la semana.
As pantallas penchadas en as paretes fan veyer a cantidat y variedat de conciertos con que a organización plena toda la semana. Ista ye una d'as caracteristicas de Seattle, “conciertos toda la semana”, mesmo en domingo. A cantidat de chent que acuden enta os conciertos en ista ciudat, y a a suya calidat musical, no fan que reflectar que se tracta d'una d'as millors scenas musicals mundials. A popular sala de Seattle, tamién clamada “Coc”, en o barrio de Belltown, ubrió as suyas puertas en 1991 arroclando a toda la escena musical que alavez se podría dicir yera la millor d’as ciudaz americanas.
A tamás de trancar por un chicot tiempo en 2007, tornó a ubrir en 2009. Por astí han pasau collas como: Mudhoney, Nirvana, Pearl Jam, Alice In Chains, Mad Season, Joanna Newsom, Cheap Trick, Indigo Girls, Robyn Hitchcock, Porcupine Tree, Glenn Tilbrook, Rhonda Vincent, Death Cab for Cutie, Yoko Ono, Ann Wilson, Sleater-Kinney, R.E.M., Soft Boys, Built to Spill, Neutral Milk Hotel, Dinosaur Jr, Beastie Boys, Corinne Bailey Rae, Rachael Yamagata, Kevn Kinney of Drivin N Cryin, Ventures, Chris Knox, Harvey Danger, and The Presidents of the United States of America. Aquí tamién se gravoron bells esceneas d’a cinta Georgia.
Vilobí del Penedès
A suya población ye de 1.071 habitants (2007), en una superficie de 9,33 km² con una densidat de población de 114,79 hab/km².
Cheografía
Vilobí del Penedès ye situato a 286 metros sobre o livel d'a mar, a una distancia de 7 km de Vilafranca del Penedès, a capital d'a suya comarca y partiu chudicial.
D'o suyo termin municipal fan parte os lugars de Bellver y Les Guixeres.
Mugas
O suyo termin municipal muga con Font-rubí a lo norte; con Font-rubí y La Granada a l'este; con Pacs del Penedès y Les Cabanyes a lo sud y con Sant Martí Sarroca y Pacs del Penedès a l'ueste.
Navallo (Ferrera de los Navarros)
Navallo ye un mont de 916 metros d'altaria situau en o municipio de Ferrera de los Navarros, en a provincia de Zaragoza.
San Justo (Zamora)
San Justo ye un municipio d'a provincia de Zamora, en a comunidat autonoma de Castiella y Leyón. A suya población yera de 235 habitants en o 2016, en una superficie de 75,20 km².
Fan parte d'o municipio os lugars de San Ciprián, Rábano de Sanabria, Rozas, Coso, Barrio de Sanabria y San Justo de qui prene o nombre o municipio.
Agaricus campestris
Ye estreitament relacionau con l'Agaricus bisporus cautivau.
Encara que ye comestible, iste fongo no se cautiva comercialment a resultas d'a suya rapida maduración y curta vida util.
Quantas especies pueden trafucar-se con Agaricus campestris. A confusión mas periglosa puede estar con a mortalment toxica Amanita virosa, u con a tamién mortal Amanita hygroscopica.
Guarda (Portugal)
Guarda ye una ciudat portuguesa, en a rechión de Centro y districto de Guarda (en ye a suya capital).
A suya población yera de 42.640 habitants en l'anyo 2011. , en una superficie de 717,88 km², con una densidat de población de 59,14 hab/km².
Karl Ferdinand Braun
Karl Ferdinand Braun, naixito de Fulda (Gran Ducau de Hesse, hue Hesse, Alemanya) o 6 de chunio de 1850 y muerto en Nueva York (Nueva York, Estaus Unius) o 20 d'abril de 1918, estió un fisico alemán, Premio Nobel de Fisica en 1909 de conchunto con Guglielmo Marconi por as suyas contrebucions a o desembolique d'a telegrafía sin de filos.
Crocus sativus
Lo zafrán constituito por los estigmas, unitos u no a lo estilo de la flor de lo Crocus sativus Lin., ye una especia cuyo mercato mundial ha estato y ye liderata por Espanya no nomás a nivel de producción, también a nivel d'exportación. La fuella de Zafrán se diz tradicionalment en castellano d'Aragón espartín u cerdas y las flors rosas del azafrán.
Etimolochía
Lo nombre ye prou pareixito en muitas luengas, y un posible orichen ye lo francés antigo safran, que deriva de lo latín safranum. En aragonés ha puesto plegar a traviés de l'arabe زعفران, con paso d'a zāi sonora ta z, ç africata alveolar y dimpués interdental como en atros arabismos equivalents como "roz".
Historia
thumb|left|250px|Zafrán: pistilos secos de Crocus sativus
Orichens
Existen referencias de lo zafrán que datan de l'anyo 2300 aC. A partir d'esta fecha son variatas y diferents las referencias sobre lo suyo uso en ritos y cerimonias relichiosas, en medicina, en la gastronomía, ecetra.
Segunt las investigacions de los echiptologos, ya s'usaba muito en l'antigo Echipto. En los Cantos de Salomón se mencionaba ya lo nombre de Karkom, como uno de los productos mas afalagatos de lo reino vechetal. Con esta palabra, procedente talment de la India, ye relacionato lo nombre griego Krokos y lo latín Crocum (Crocus de los poetas).
En la literatura griega y romana se cita a sobén, y lo que se'n diz contrimuestra l'important papel que la color y la olor de lo zafrán tenioron en la vida refinata de la antigüedat clasica. S'ha usato a sobén como tinte (colorant). Se tenyiban con zafrán los vestitos de fiesta y s'estendeba zafrán por lo suelo de las salas on se celebraban festins y se replenaban con zafrán los coixins.
Una definitiva identificación de lo zafrán data de 1.700-1.600 aC en una pintura en lo palacio de Minos en Knossos, en Creta. Atro fresco data de 1.500 aC y presenta a una chóven cullindo zafrán ceremoniosament, s'ha descubierto fa poco en Akrotiri en la isla de Thera. Lo zafrán se culle picando la flor entera en Minos mientres que las chovenas de Thera picán nomás que los estigmas dreitament.
Mes tarde lo zafrán ye mencionato en la Biblia, en la Ilíada y en lo sieglo V aC en lo rechistro Kashonini. En lo sieglo IV aC la principal aria de cautivo yera en Corycos en Cilicia, en las costas mediterranias de Turquía y en Anglaterra.
En Echipto sobre lo 1000 aC lo zafrán podió estar usato en embalsamientos u mes tarde de cuan en cuan pa colorant de mortallas on las momias yeran cubiertas, amariello las femellas y royo los masclos. Lo zafrán yera un important colorant en la Grecia antiga y en Roma yera usato para coloreyar la ropa de matrimonio. En atro tiempo los romanos lo usoron como tintes para lo pelo.
Lo zafrán tenió muita importancia en lo comercio. Comercialment contina estando un articlo important (especialment en Espanya). En la Edat Meya lo principal centro de comercio de lo zafrán yera Venecia y los compradors principals yeran los alemans. Triballadors especials que formaban parte de l'Ufficio dello Zafferano y iban armatos, s'encargaban de la inspección de los comercians de zafrán y d'evitar que lo falsificasen. La importancia de lo comercio de lo zafrán en Alemanya se deduce ya de lo feito que en 1448 se rechistró en Verona una partita de zafrán destinata a Alemanya evaluata en 10.000 ducatos.
En Anglaterra lo zafrán se negociaba en octubre. La tentación comercial pareix tener superatos los escruplos de bels comerciants y yera conoixita l'adulteración, no se sape si por la fibra de carne de caballo, con trozos de pelleta de cebolla u tiza coloreyata; las penas con culpabilidat yeran severas.
Cautivo
left|thumb|Bulbos de zafrán pa [[reproducción vechetativa.]] left|thumb|Flors de zafrán en [[Chapón.]] Lo cautivo de lo zafrán pareix haber-se extendito dende Orient ta Occident. Teofrasto considera muito bueno lo zafrán de Cirene y superior a lo de Grecia.
Virchilio canta a lo zafrán de los monts de Tmolus de Lidia, Barron, Dioscorides. Columella y Plinio lo Viello citan atras zonas, especialment d'Asia la Chica, que proporcionaban lo millor zafrán.
A mitat de lo sieglo X se cautiva esta planta en Espanya, on probablement la introducioron los arabes. Lo consumo de lo zafrán augmentó continuament en la Edat Meya estendillando-se a por la Europa cristiana dica Anglaterra.
Huei lo zafrán se cautiva en tot l'Orient, en los países de la Europa d'o sud, en Suiza, en lo Tirol, en la baixa Austria, en Anglaterra y en Pensilvania.
Cautivo en Aragón
thumb|Prohibición contra os que fesen u vendesen zafrán falso, promulgada en os Fueros d'Aragón de [[1564]] En la Baixa Edat Meya se cautivaba dende Daroca dica lo Matarranya, on yeran presents comerciants alemans que lo compraban. Se pagaba a lo peso mes caro que l'oro. La riqueza monumental de lo Baixo Aragón en arte gotico s'explica por este feito.
En Aragón lo cautivo de lo zafrán tenió una gran importancia en los sieglos XVI y XVII. S'estendeba por amplas zonas de lo reino: enta lo norte la muga se trobaba en lo semontano pirenenco y los pueblos de la Ribera de la Cinca tamién conoixioron lo suyo cautivo, estando Balbastro lo nuclio on se comercializaba la producción.
En bels lugars de los Monegros teneba gran importancia, dica lo punto d'estar lo mas recurso mes important. Cock, un viachero que recorreba las tierras aragonesas a fins de lo sieglo XVI, comentaba que los vecins de los lugars monegrins minchaban zafrán en gran cantidat y que este yera lo suyo principal medio de vida.
Lo zafrán yera uno de los productos que mes importancia heba tenito en las exportacions, encara que como consecuencia d'una serie de falsificacions, en la Edat Moderna perdió importancia en lo mercato francés, que en bels sieglos anteriors heba estato uno de los principals clients d'este producto. Uno de los medios proposatos en lo sieglo XVII por l'arbitrista aragonés Antonio Cubero pa reviscolar lo comercio de lo zafrán estió la exportación ta America, on se cotizaba a pres muito altos. Lo que se proposó no se fació y l'aria de cautivo de lo zafrán se fació cada vegata menor.
Encara en la decada de los anyos hueitanta la producción de zafrán en Teruel y Zaragoza representaba lo 25 % de la producción espanyola. Las zonas productoras yeran:
N1
Caracteristicas
O codete N1 heba d'haber transportau enta la Luna a la nau espacial Soyuz LOK y a lo modulo lunar LK en o programa N1-L3. Estió disenyau per a usina OKB-1 dirichida per l'incheniero chefe Serguéi Koroliov y teneba una longaria de 105,3 metros, un diametro de 16,9 metros y una masa en o desapegue de bellas 2800 toneladas.
A primera etapa teneba trenta motors NK-15 desenvueltos per a usina de disenyo OKB-276 dirichida per Nikolái Kuznetsov y yeran controlaus per l'ordinador analochico KORD.
Lanzamientos
Dentre los anyos 1969 y 1972 se facioron quatro lanzamientos d'o N1 pero toz ells resultoron un fracaso esclatando lo codete poco dimpués de desapegar a causa de grieus fallas en o sistema KORD y beluns d'os trenta motors que heba de controlar.
Hòrgas (Altos Pireneus)
Hòrgas (en francés Horgues) ye una comuna occitana en o departamento francés d'Altos Pireneus, districto de Tarba, cantón de l'Ador Meyo y rechión d'Occitania. A comuna yera parte de l'antiga provincia de Bigorra.
A suya población ye de 1.218 habitants (2008) en una superficie de 4,49 km², con una densidat de población de 217,27 hab/km².
Pujòu (Pireneus Atlanticos)
Pujòu (Pujòu en occitán, Puyoô en francés y oficialment) ye una comuna occitana en o departamento francés de Pireneus Atlanticos, districto de Pau, cantón d'Ortès y Tierras d'as Gaves y d'a Sal y rechión de Nueva Aquitania. A comuna yera parte de l'antiga provincia d'o Biarn.
A suya población ye de 1.032 habitants (1999) en una superficie de 9,32 km², con una densidat de población de 110,73 hab/km².
Etimolochía
Pujòu tien o mesmo orichen etimolochico que o pueyo en aragonés, y probién d'o latín podium.
Cheografía
A comuna de Pujòu ye situata a 41 metros d'altaria meya sobre o livel d'a mar, con altarias minima de 17 y maxima de 155 metros. O suyo termin municipal ye trescruzato por a Gave de Pau.
Mugas
O termin municipal de Pujòu muga a o norte con Havars y Ossadjas, en o departamento de Landas; a lo sudeste con Ramós; y con Bètlòc a lo sudueste.
Demografía
2006: población provisional seguntes o INSEE.
Penya Musera
A penya Musera (en castellano peña Musera) u La Sarda ye un mont de 975 metros d'altaria situau en a sierra de Penya Musera, un cordal a l'ueste de sierra Nabla, provincia de Zaragoza.
Plaza d'Aragón (Zaragoza)
A Plaza d'Aragón (Plaza de Aragón en castellano e oficialment) ye una plaza d'o centro de Zaragoza que ye situata en un d'os extremos d'o Paseyo d'a Independencia (que a desaparta d'a Plaza d'Espanya). En ista plaza se puede veyer o Molimento a lo Chusticia d'Aragón, fundito en 1892 y instalato en 1904 u l'edificio de Capitanía Cheneral, buen eixemplo de neoclasicismo tardano.
Historia
D'antis mas en o mesmo puesto a on ye huei a Plaza de Aragón yera o dito Salón de Santa Engracia que remataba en a Glorieta de Pignatelli, dentrata a la Exposición Aragonesa de 1868. Ya en 1874 os edificios d'a exposición s'esvoldregoron ta construir atros nuevos como lo Teatro Pignatelli que permaneixió en ixe puesto dica 1915 y a Capitanía Cheneral Militar que encara ye situata en un d'os cantos d'a plaza.
Mittelstetten
Mittelstetten (en bavaro Middlstettn) ye un municipio de Bavera, Alemanya. Se troba en o Districto de Fürstenfeldbruck.
San Mamed
San Mamed ye una localidat d'o municipio de Rábano de Aliste en a provincia de Zamora, en a comunidat autonoma de Castiella y Leyón. A suya población ye de 50 habitants.
Penyarroya de Tastavins
Penyarroya de Tastavins (en catalán Pena-roja, en castellano Peñarroya de Tastavins, oficialment Peñarroya de Tastavins/Pena-roja de Tastavins) ye un municipio de la provincia de Teruel. La suya población ye de habitants.
Cheografía
Ye situada a piet de la sierra d'en Canader (Sistema Iberico), en la cuenca alta de lo río Tastavins, que encomienza en lo forcallo entre los barrancos d'Escalona y de La Escresola auguas ent'alto de lo nuclio habitau. Ye a 196 km. de Teruel.
Mugas
Lo suyo termin municipal muga con localidaz de la provincia de Castellón, a mas de las de la comarca. En sentiu horario, muga con La Pobla de Benifazán a lo sud y sud este, con Castiel de Crabas a lo sud, con Herbers a lo sudeste, con Mont-royo a l'ueste, con Foz Espalda a lo norte y con la partida de Lo Port de Val de Robres a l'este.
Luengas y parlas
Actualment en Penyarroya de Tastavins, como en toda la comarca de lo Matarranya se charra lo catalán occidental y fa part de la Francha Oriental d'Aragón. La parla de lo Matarranya ye una transición entre lo catalán nordoccidental y lo valenciano. Lo lexico aragonés d'intrés etnografico de Penyarroya de Tastavins se conoix relativament bien por figurar esta localidat en l'ALEANR con la sigla Te 400.
Toponimia
En los textos latinos de lo sieglo XIII s'escribe Pinna-rubea. En textos de los sieglos XIV, XV y XVI s'escribe Penaroja, Penaroga u Penaroia.
Apareixe en aragonés en as actas d'as Corz d'Alcanyiz de 1436:
En lo Fogache de 1495 apareixe como Penyaroxa, una traza d'adaptar graficament lo fonema prepalatal fricativo sonoro de la g, j catalana a la ortografía aragonesa, a on bi ha una X pa representar lo fonema prepalatal fricativo xordo.
Molimentos
180px|thumb|Escalera 180px|thumb|Ilesia de Santa María la Mayor
Conflicto entre China y l'India de 2020
O Conflicto entre China y l'India de 2020 forma parti d'un enfrontinamiento militar en curso entre China y a India.
Dende o 5 de mayo de 2020, as tropas chinas y indias s'han implicato en agresivos combates cuerpo a cuerpo, enfrontinamientos y disputas en sitios a lo largo d'a muga chino-india, mesmo amán d'o disputato laco Pangong a Ladakh y a Rechión autonoma d'o Tibet, y amán d'a muga entre Sikkim y a Rechión autonoma d'o Tibet. Tamién se van producir enfrontinamientos adicionals en sitios d'o este de Ladakh a lo largo d'a Linia Actual de Control (LAC).
Reaccions
Istas son as siguients reaccions dimpués d'o conflicto (dende as locals dica as d'as organizacions internacionals)
Planeta
thumb|right|300px|Fila superior: [[Urano (planeta)|Urano y Neptuno; fila central: Tierra, a estrela nana blanca Sirius B, Venus. Abaixo d'os anteriors se veyen en a fila superior Marte y Mercurio y en a fila inferior: a Luna y as planetas nanas Plutón y Haumea (a escala).]]
Una planeta (d'o latín < PLANETA y iste d'o griego πλανήτης ("planētēs": «vagabundo u camandulero»)) ye un cuerpo sin de luz propia (que no ye, por tanto, una estrela) que chira arredol d'una estrela; que tien forma esferica, u cuasi esferica (ya que en tener prou masa, a suya gravedat supera as fuerzas d'o cuerpo richido); y que ye o elemento prencipal adintro d'a suya orbita; seguntes a definición d'a reunión d'a Unión Astronomica Internacional de Praga, de l'anyo 2006. Asinas, se diz planeta a cadagún d'os cuerpos que describen orbitas elipticas arredol d'o Sol u, en cheneral, d'una estrela. Son planetas d'o sistema solar: Mercurio, Venus, a Tierra, Marte, Chupiter, Saturno, Urano y Neptuno. No'n son Ceres que se considera una planeta nana, ni Plutón, considerato o paradigma d'as planetas nanas transneptunianas muitas d'as cuals encara no tienen nombre.
Planetas d'o sistema solar
I hai ueito planetas en o nuestro sistema solar. Son (empecipiando per o mas amán d'o Sol): Mercurio, Venus, Tierra, Marte, Chupiter, Saturno, Urano y Neptuno.
Clasificación
Istas planetas pueden estar clasificadas en cuantas categorías seguntes a suya composición: A la suya vegada se pueden distinguir dentre:
Caracteristicas prencipals
* O diametro y masa s'expresan en relación a la Tierra ** Inclinación d'orbita (en relación con l'ecliptica) *** Satelites naturals
Exoplanetas
Os exoplanetas son aquellas planetas que son difuera d'o lo nuestro sistema solar. Dica octubre de 2019 s'han descubierto 4118 exoplanetas que orbitan en 3063 sistemas solars.
15 de chunio
Atros países
right|thumb|250px|L'actriz estausunidense [[Courteney Cox, naixita o 15 de chunio de 1964.]]
Ribera Baixa (Alaba)
Ribera Baixa ye un municipio d'a comunidat autonoma d'o País Basco en a provincia d'Alaba y comarca d'a Cuadrilla d'Añana.
Premio a o Millor equipo aragonés
O Premio a o Millor equipo aragonés ye una d'as categorías d'a Gala d'o Esporte Aragonés, os premios anuals d'o esporte aragonés. S'entrega dende a dotzena edición de dita gala en 2008 y ye destinato a o millor equipo de l'anyada pasata.
== Premios ==
Ribera Baixa (Alaba)
Cheografía
A localidat de Ribera Baixa se troba situada a 485 metros d'altaria sobre lo livel d'a mar, a una distancia de 30 km d'a ciudat de Vitoria, a capital d'a provincia d'Alaba.
Chuan-Pavlo II
Karol Józef Wojtyła ( / en polaco), esleito Papa con o nombre de Chuan-Pavlo II (en latín Ioannes Paulus II, en italiano Giovanni Paolo II), estió Papa d'a Ilesia Catolica, dende o 16 d'octubre de 1978 dica a suya muerte o 2 d'abril de 2005.
Yera naixito de Wadowice (Polonia) o 18 de mayo de 1920, y antis de plegar a Papa, estió arcebispe d'a diocesi de Cracovia dende 1963 dica 1978, a mas de cardenal dende 1967. Morió o 2 d'abril de 2005 en a Ciudat d'o Vaticano.
En 1984 o papa Chuan-Pavlo II mandó creyar a "diocesi de Teruel y Albarracín" con a bula "Cum Nostrum" que establiba a unión "aeque et principaliter" d'a diocesi de Teruel y a diocesi d'Albarracín. A diocesi resultant se creyó en 1985.
L'1 de mayo de 2011 fue beatificau por o suyo succesor, Benedet XVI. La suya fiesta liturchica ye o 22 d'octubre, aniversario d'o escomienzo d'o suyo pontificau (en 1978).
Yebra de Basa
Yebra de Basa ye un municipio aragonés d'a provincia de Uesca situato en a comarca de l'Alto Galligo. A suya población ye de habitants en una superficie de 90,9 km².
Cheografía
O lugar de Yebra de Basa se troba situato a 884 metros d'altaria sobre o livel d'a mar, a una distancia de 66 km d'a ciudat de Uesca, a capital d'a suya provincia.
Toponimia
O toponimo Yebra ye relacionato seguntes bel autor con o celta EBUR (taixo), como EBURACUM, York y os belgas eburons.
Luengas y parlas
L'idioma tradicional de Yebra de Basa ye l'aragonés en a suya variant centro-occidental, actualment en grau abanzau de substitución por part d'o castellano. O lexico aragonés d'intrés etnografico de Yebra de Basa se conoix relativament bien por figurar esta localidat en l'ALEANR con a sigla Hu 109.
Demografía
(1) En istos censos se denominaba Yeba. (2) Entre o censo de 1857 y o anterior, crexe o termín d'o municipio porque incorpora Sant Chulián de Basa. (3) Entre o censo de 1970 y o anterior, crexe o termín d'o municipio porque incorpora Cortiellas.
Alcaldes
thumb|150px|Danzants de Sant Lorient.
Moorenweis
Moorenweis ye un municipio de Bavera, Alemanya. Se troba en o Districto de Fürstenfeldbruck.
Sinclinal pendiu
La formación d'un sinclinal pendiu viene afavorida por livels de roca tova de gran potencia en relación a un livel superior de muita menor potencia, lo que afavoreix la erosión.
Penyas
250px|right|thumb|Envista de la versant sud de la penya Uruel. Una penya ye un mont y un pueyo rocoso con alta pendient. La formación d'un sinclinal pendiu se veye afavorida por livels de roca tova de gran potencia en relación a los livels duros superiors. La erosión de materials tovos como las archilitas y los salagons fa que los materials rocosos resistents y plegaus queden en alto, cada vegada mas aislaus, y se faigan vistables esdevenindo penyas.
Castiellos
Si la penya ye aislada y rodeyada de cinglos puede responder en toponimia a un "castiello".